|  |  |
| --- | --- |
| **RAPORTI I VLERËSIMIT TË NDIKIMIT**  |  |
| **EMËRTIMI I PROPOZIMIT TË POLITIKËS**  | Projektligj “Për disa ndryshime në ligjin nr. 79/2017 “Për sportin”” |
| **MINISTRIA UDHËHEQËSE**  | Ministria e Arsimit, Sportit dhe Rinisë |
| **FAZA E POLITIKËS/VLERËSIMIT TË NDIKIMIT** | Faza e konsultimit |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Jo e zbatueshme |
| **PUBLIKIMET DHE STRATEGJITË E LIDHURA** | -  |
| **DATA E KONSULTIMIT PUBLIK** | Janar 2020 |
| **DATA E VLERËSIMIT TË NDIKIMIT**  | 20.01.2020  |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | - |
| **NUMRI I VLERËSIMIT TË NDIKIMIT** | 2020 – MASR- Nr. 2 |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** | Denisa Veliu, denisa.veliu@arsimi.gov.alNr. tel: 0696128782Ardjana Gjini, ardjana.gjini@arsimi.gov.alNr. tel: 0693622989Florian Nurçe, florian.nurce@arsimi.gov.alNr. tel: 0682074495 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Problemi që merret në shqyrtim lidhet me fenomenin shqetësues të dhunës në mjediset sportive, me të cilin ndeshen shoqëritë sportive dhe qytetarët e këtij vendi. Nga sa rezulton, dhuna e shfaqur në mjediset sportive, ka dëmtuar rëndë sportin, duke sjellë si rrjedhojë uljen e rendimentit të sportistëve. Fenomeni i dhunës i shfaqur në mjediset sportive, ka dëmtuar rëndë, edhe spektatorët, të cilët në disa raste janë përballur me dhunën. Ndërhyrja e qeverisë është e rëndësishme pasi mosmarrja e masave deri më tani për situatën e sipërcituar ka sjellë si pasojë vështirësi në procesin e monitorimit dhe parandalimit të dhunës, të shfaqur gjatë aktiviteteve sportive, si dhe vështirësi lidhur me identifikimin e autorëve të veprave penale. |
| **OBJEKTIVAT***Cilat janë objektivat dhe efektet e synuara të propozimit?* Objektivat kryesore të këtij propozimi janë: * parandalimi i dhunës në aktivitetet sportive;
* mbrojtja e të drejtave të tifozëve dhe organizatave sportive;
* krijimi i kushteve të nevojshme për përjashtimin e materialeve mjekësore, nga detyrimet doganore dhe tatimi mbi vlerën e shtuar;
* kalimi i të ardhurave të përfituara nga e drejta e transmetimit audioviziv organizatorëve të veprimtarive sportive në masën 100 % (nga 90% që ka qenë parashikuar deri më tani).
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të disavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Opsionet e mëposhtme janë vlerësuar në funksion të arritjes së objektivave të politikave:**Opsioni 0 (status quo):** Të vijohet me kuadrin ligjor ekzistues e konkretisht me ligjin nr. 79/2017 “Për sportin””. Pra ruajtja “status quo”-së (duke mosndërhyrë me amendime të mëtejshme, në ligjin ekzistues dhe duke mos hartuar një projektligji të ri).**Opsioni 1**: Miratimi i një ligji të ri si bazë ligjore për përmirësimin e situatës aktuale lidhur me sportin në vend. **Opsioni 2 (i preferuar)**: Ndryshimi i ligjit ekzistues.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.***Ndikimet ekonomike** të opsionit të preferuar do të jenë pozitive e të drejtpërdrejta për organizatat sportive organizatore të veprimtarive, të cilat do të përfitojnë në masën 100% nga të ardhurat që përfitohen nga e drejta e transmetimit audioviziv, si dhe për Agjencinë e Shërbimit të Sportit (Mjekësia Sportive), e cila nuk do të paguajë detyrimet doganore dhe tatimin mbi vlerën e shtuar për listën e materialeve të pajisjeve sportive dhe mjekësore në funksion të sportit.Nga ana tjetër, ky opsion të do të sjellë kosto të drejtpërdrejta për Buxhetin e Shtetit, pasi shteti nuk do të përfitojë më 10%-shin që përfitonte deri më tani nga të ardhurat e përfituara nga e drejta e transmetimit audioviziv, bazuar në ligjin aktual në fuqi dhe nuk do të vjelë të ardhura as nga pagesa e detyrimeve doganore të Agjencisë së Shërbimit të Sportit. **Ndikimet sociale** do të përfshijnë përmirësimin e marrëdhënies tifozë-organizata sportive, në sajë të sanksionimit të rregullave përmes *kartës së tifozit.* Sporti sipas legjislacionit shqiptar konsiderohet si një e drejtë e aksesueshme për të gjithë. Me anë të këtij projektligji synohet të përmirësohet marrëdhënia midis tifozëve, organizatave dhe klubeve sportive, marrëdhënie e cila duhet të trajtohet dhe të perceptohet nga palët si një marrëdhënie ortakërie me karakter parandalues për trazirat në sport. Konkretisht, karta e tifozit mund të zgjidhë çështje lidhur me anëtarësimin, këshillimin dhe informacionin, aksesin dhe përdorimin e stadiumeve, sigurinë e spektatorëve/sportdashësve/tifozëve, mënyrën e shitjes së biletave, aktivitete që i drejtohen komunitetit si dhe çmime për tifozët besnikë dhe luftën kundër racizmit dhe dhunës.Në organizatat sportive ndikimet që ky ligj do të ketë do të jenë ndikime të drejtpërdrejta, ku përmendim krijimin dhe lëshimin e kartës së tifozit nga organizatat sportive, pas anëtarësimit të tifozit, sipas llojit të veprimtarisë sportive që kjo organizatë ushtron, përjashtimi nga detyrimet doganore dhe tatimi mbi vlerën e shtuar për Agjencinë e Shërbimit të Sportit (Mjekësia Sportive), etj. Frekuenca e ndikimeve pozitive në gjendjen aktuale do të jetë e vazhdueshme. |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i rekomanduar/i preferuar është **Opsioni 2**, pra ndryshimi i ligjit ekzistues. Opsioni i preferuar do të sigurojë bazën ligjore për një model të ri të përmirësimit të statusit të tifozit nëpërmjet parashikimit të një dokumenti ligjor si karta e tifozit e cila do të zgjidhë çështje lidhur me anëtarësimin, këshillimin dhe informacionin, aksesin dhe përdorimin e stadiumeve, sigurinë e spektatorëve/sportdashësve/tifozëve, mënyrën e shitjes së biletave, aktiviteteve që i drejtohen komunitetit si dhe çmime për tifozët besnikë dhe luftën kundër racizmit dhe dhunës.Gjithashtu, ndryshimi i ligjit të sportit është parë i nevojshëm në kuadër të përfshirjes së materialeve mjekësore në listën e materialeve që përjashtohen nga detyrimet doganore, si dhe për t’iu ardhur në ndihmë organizatave sportive duke iu dhënë të drejtën e përfitimit në masën 100 % të të ardhurave që përfitohen nga e drejta e transmetimit audioviziv.Gjithashtu, është dhënë edhe kostoja për buxhetin e shtetit (shih tabelën më poshtë). **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë), në 000 lekë.**

|  |  |  |  |
| --- | --- | --- | --- |
| Financimi | Viti 1\_ 2020 | Viti 2\_ 2021 | Viti 3\_2022 |
| Total |  |  |  |
| Buxheti i shtetit  |  |  |  |
| Të pambuluara |  |  |  |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Projektligji është hartuar nga grupi i ndërinstitucional i punës i ngritur me Urdhrin nr. 57, datë 25.3.2019, të Kryeministrit, “Për ngritjen dhe funksionimin e Komisionit Ndërinstitucional për Reformën në Sport”. Projektligji nuk është konsultuar ende me palët e interesuara, por në një fazë tjetër do t’i nënshtrohet konsultimit në zbatim të ligjit nr. 146/2014 “Për njoftimin dhe konsultimin publik”. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi i politikës që propozohet do të realizohet nga ministria përgjegjëse për sportin, struktura të tjera sportive si organizatat sportive, etj., si dhe tifozët. Ministria e Arsimit, Sportit dhe Rinisë si dhe organizatat sportive do të monitorojnë situatën e sportit në vend, si dhe respektimin e rregullave konform përcaktimeve të marrëveshjes kontraktuale midis tifozëve dhe organizatave përkatëse sportive, të ashtuquajtur *“karta e tifozit.”.* |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Shteti brenda kompetencave kushtetuese dhe mjeteve që disponon, ndër të tjera synon zhvillimin e sportit. Legjislacioni është i ndërtuar në mënyrë të tillë që sporti të jetë një e drejtë e aksesueshme për të gjithë. Dimensioni social i sportit është i përfshirë dhe në ligjin nr. 79/2017 “Për sportin”, duke i dhënë sportit karakter gjithëpërfshirës dhe promovues. Sporti në Republikën e Shqipërisë është një veprimtari publike dhe si e tillë ka interesin maksimal për nxitje dhe promovimin e tij, për përmirësimin e shëndetit dhe jetës së gjithkujt. Kohët e fundit, Shqipëria, po përballet me një fenomen shqetësues, e cila është dhuna në mjediset sportive, e cila përbën një nga problematikat e shumta që ndeshet shoqëria shqiptare. Subjektet të cilat përballen, me dhunën në ambientet sportive, janë shoqëritë sportive dhe qytetarët e këtij vendi. Nga sa rezulton, dhuna e shfaqur në mjediset sportive, ka dëmtuar rëndë sportin, si një element i rëndësishëm kulturor, pasi në rezultatet e sportit, ka ndikuar fakti, se nëse një lojtari sportiv i është ushtruar dhunë psikologjike apo fizike para ose/dhe gjatë zhvillimit të ndeshjes, kjo gjë ka sjellë, si rrjedhojë uljen e rendimentit të lojtarit gjatë futbollit, si dhe njëkohësisht një rezultat të gabuar të ndeshjes. Fenomeni, i dhunës i shfaqur në mjediset sportive, ka dëmtuar rëndë, edhe spektatorët, të cilët në disa raste para/ gjatë ose në përfundim të aktivitetit sportiv, janë përballur me dhunën. Kjo për shkak, se situata sa vjen e përkeqësohet, pasi grupime të caktuara të tifozëve të ekipeve të ndryshme reagojnë ashpër ndaj njëra tjetrës. Rasti i fundit i konstatuar, është Kampionati Kombëtar i Futbollit, ku pothuajse në të gjitha mjediset, ka pasur raste dhune. Por, dhuna, nuk është konstatuar vetëm në sport, por edhe në Kampionatin Kombëtar të Volejbollit dhe të Basketbollit.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave***

Hartimi i këtij ligji ka ardhur si pasojë e mungesës së një parashikimi ligjor që përcakton të drejtat dhe detyrimet e organizatës sportive ndaj tifozëve të saj si dhe anasjelltas. Ky projektligj synon përmirësimin e infrastrukturës sportive, duke qenë se sporti jep një kontribut të rëndësishëm në kohezionin ekonomik dhe shoqëror. Sporti adreson nevojat dhe gjendjen specifike të grupeve të nënpërfaqësuara duke marrë parasysh rolin e veçantë që mund të luajë për të rinjtë, njerëzit me aftësi të kufizuara dhe njerëzit me prejardhje më pak të privilegjuara. Sporti gjithashtu mund të lehtësojë integrimin në shoqëri, si dhe të mbështesë dialogun ndërkulturor. Sporti sipas legjislacionit shqiptar konsiderohet si një e drejtë e aksesueshme për të gjithë.

Një nga shkaqet e problemit dhe gjendjes aktuale të sportit në vendin tonë është dhuna në mjediset sportive. Grupet që preken nga ky problem janë organizatat sportive, sportistët dhe tifozët.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*

Ndërmarrja e një reforme nga ana e Qeverisë për të përmirësuar ligjin nr.79/2017, “Për sportin” është e nevojshme për parandalimin e dhunës në aktivitetet sportive si dhe mbrojtjen e të drejtave dhe detyrimeve të organizatave sportive ndaj tifozëve dhe anasjelltas.

* Në zbatim të urdhrit nr. 57, datë 25.3.2019, të Kryeministrit, “Për ngritjen dhe funksionimin e Komisionit Ndërinstitucional për Reformën në Sport”, është ngritur grupi ndërinstitucional i punës me qëllim identifikimin e problematikave të kuadrit ligjor në fuqi. Në përfundim, është konkluduar nevoja e ndryshimit të kuadrit ligjor në fuqi, ku konkretisht është propozuar trajtimi i disa çështjeve, siç janë krijimi dhe lëshimi i kartës së tifozit, përjashtimi nga detyrimet doganore dhe tatimi mbi vlerën e shtuar për Agjencinë e Shërbimit të Sportit, si dhe rritja e përqindjes së përfitimit monetar për organizatat sportive sa i përket përfitimit nga të ardhurat e përfituara nga e drejta e transmetimit audioviziv, konkretisht në 100%, nga 90% që aplikohet aktualisht me ligjin në fuqi.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*

Objektivat kryesore të politikës janë:

* parandalimi i dhunës në aktivitetet sportive;
* mbrojtja e të drejtave të tifozëve dhe organizatave sportive;
* krijimi i kushteve të nevojshme për përjashtimin e materialeve mjekësore, nga detyrimet doganore dhe tatimi mbi vlerën e shtuar;
* kalimi i të ardhurave të përfituara nga e drejta e transmetimit audioviziv organizatorëve të veprimtarive sportive në masën 100 % (nga 90% që ka qenë parashikuar deri më tani).

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*

**Opsioni 0:** – status quo-ja. Opsioni i status quo-së (0) shoqërohet me një vakuum ligjor dhe institucional dhe si pasojë nuk adreson mbrojtjen e të drejtave të tifozëve/organizatave sportive në rastet e shfaqjes së dhunës përgjatë zhvillimit të aktiviteteve sportive.

**Opsioni 1:** Miratimi i një ligji të ri si bazë ligjore për përmirësimin e situatës aktuale lidhur me sportin në vend. Miratimi i një ligji të ri nuk është parë i arsyeshëm në këtë rast, duke qenë se ligji për sportin është një ligj i miratuar së fundmi. Problematikat e evidentuara në të janë respektivisht të vogla dhe është vlerësuar që përmirësimi i tyre mund të bëhet vetëm më ndryshimin/shtimin e pak neneve në ligjin aktual në fuqi.

**Opsioni 2 (i preferuar)**: Ndryshimi i ligjit ekzistues. Ndryshimi i ligjit ekzistues është opsioni i preferuar në këtë rast, duke qenë se nëpërmjet projektligjit që kërkohet të miratohet, synohen të trajtohen vetëm tri çështje, siç është karta e tifozit, përjashtimi nga detyrimet doganore dhe tatimi mbi vlerën e shtuar për Agjencinë e Shërbimit të Sportit, si dhe rritja e përqindjes së përfitimit monetar për organizatat sportive sa i përket përfitimit nga të ardhurat e përfituara nga e drejta e transmetimit audioviziv, konkretisht në 100%, nga 90% që aplikohet aktualisht me ligjin në fuqi. Ky konkluzion është arritur edhe pas takimeve të shumta që grupi i punës, ngritur me urdhrin e kryeministrit, nr. 57 datë 25.03.2019, ka zhvilluar, me qëllim identifikimin e problematikave të kuadrit ligjor në fuqi. Në përfundim, është konkluduar nevoja e ndryshimit të kuadrit ligjor në fuqi, ku konkretisht është propozuar trajtimi i pikave të sipërcituara.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*

* + *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*

* + *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ndër grupet kryesore që preken nga implementimi i këtij projektligji janë organizatat sportive, tifozët, Agjencia e Shërbimit të Sportit etj.

Ky ligj do të ketë ndikime të drejtpërdrejta dhe jo të drejtpërdrejta tek tifozët dhe organizatat sportive.

* + Si ndikime të drejtpërdrejta që ky projektligj do të ketë tek organizatat sportive përmendim:
		- krijimi dhe lëshimi i kartës së tifozit;
		- përmirësimi i marrëdhënieve midis tyre dhe tifozëve, duke marrë masa për parandalimin e dhunës në sport;
		- rritja e të ardhurave nga përfitimet që rrjedhin nga transmetimet audiovizive.
	+ Si ndikime të drejtpërdrejta që ky projektligj do të ketë tek tifozët përmendim:
		- pajisja me kartën e tifozit si një marrëveshje e detyrueshme kontraktuale midis tifozëve dhe organizatës sportive/klubit. Karta e tifozit mund të zgjidhë çështje lidhur me anëtarësimin, këshillimin dhe informacionin, aksesin dhe përdorimin e stadiumeve, sigurinë e spektatorëve/sportdashësve/tifozëve, mënyrën e shitjes së biletave, aktivitete që i drejtohen komunitetit si dhe çmime për tifozët besnikë dhe luftën kundër racizmit dhe dhunës;
		- përmirësimi i marrëdhënieve midis tyre dhe organizatave sportive.
	+ Si ndikim jo të drejtpërdrejtë që ky projektligj do të ketë tek organizatat sportive dhe/apo tifozët përmendim ndryshimin e sjelljeve të tifozëve në kuadër të evitimit/uljes së sjelljeve të dhunshme përgjatë aktiviteteve sportive, si një nga problemet kyçe që haset sot në vend.
	+ Marrëdhëniet normale dhe strukturat e komunikimit ekzistues midis mbështetësve dhe organizatave të tifozët, sidomos e ekipeve kundërshtare, por edhe në mesin e mbështetësve të të njëjtit klub, mundësojnë marrjen e masave për parandalimin e dhunës.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Opsioni 2 (i preferuar):** – Ndryshimi i ligjit ekzistues. Ndryshimi i ligjit ekzistues është opsioni i preferuar në këtë rast, duke qenë se nëpërmjet projektligjit që kërkohet të miratohet, synohen të trajtohen vetëm tri çështje, siç është karta e tifozit, përjashtimi nga detyrimet doganore dhe tatimi mbi vlerën e shtuar për Agjencinë e Shërbimit të Sportit, si dhe rritja e përqindjes së përfitimit monetar për organizatat sportive sa i përket përfitimit nga të ardhurat e përfituara nga e drejta e transmetimit audioviziv, konkretisht në 100%, nga 90% që aplikohet aktualisht me ligjin në fuqi. Ky konkluzion është arritur edhe pas takimeve të shumta që grupi i punës, ngritur me urdhrin e kryeministrit, nr. 57 datë 25.03.2019, ka zhvilluar, me qëllim identifikimin e problematikave të kuadrit ligjor në fuqi. Në përfundim, është konkluduar nevoja e ndryshimit të kuadrit ligjor në fuqi, ku konkretisht është propozuar trajtimi i pikave të sipërcituara.

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Njësitë që do të jenë përgjegjëse për zbatimin e opsionit të zgjedhur janë:

* + Ministria përgjegjëse për sportin;
	+ Organizatat sportive, etj.

Pengesat e mundshme për zbatimin e opsionit të preferuar janë:

* + Buxheti i limituar.
	+ Mospërmbushja e detyrimeve të organizatave sportive ndaj tifozëve dhe anasjelltas.

Masat që do të ndërmerren gjatë zbatimit për të arritur qëllimet e politikës janë:

* + Mbrojtja e të drejtave të tifozëve dhe organizatave sportive nëpërmjet marrjes së masave të sigurisë në ambientet sportive, masa të cilat duhet të merren nga kompanitë private të sigurisë fizike, të cilat janë të specializuara dhe të trajnuara për të ofruar këtë lloj shërbimi.
	+ Monitorimi dhe parandalimi i dhunës së shfaqur gjatë aktiviteteve sportive, si dhe identifikimi i autorëve të veprave penale dhe vënia e tyre para përgjegjësisë ligjore.
	+ Qasje e integruar për rendin, sigurinë dhe shërbimet në ndeshjet e futbollit dhe aktivitetet e tjera sportive.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre*

Monitorimi do të jetë një aktivitet i vazhdueshëm, i cili do të përfshijë mbledhjen e të dhënave dhe informacionin e kërkuar për matjen e indikatorëve të përcaktuar. Gjithashtu, ai do të jetë një instrument që do të përdoret për të vlerësuar nëse aktivitetet e planifikuara po zbatohen në praktikë sipas specifikimeve përkatëse dhe në të njëjtën kohë do të mbledhë informacionin e nevojshëm mbi arritjet dhe problematikat që mund të dalin gjatë zbatimit të këtij ligji.

Ministria përgjegjëse për sportin do të ketë rolin kryesor në monitorimin, koordinimin dhe menaxhimin e zbatueshmërisë së këtij projektligji. Për aktivitete në të cilat ministria përgjegjëse për sportin do të jetë partner kryesor, monitorimi do të kryhet direkt nga strukturat përkatëse të saj.  Për aktivitetet në të cilat kjo ministri është partnere mbështetëse, monitorimi do të bëhet në mënyrë indirekte përmes vizitave në terren, mbledhjes së të dhënave nga partnerët dhe raportimeve përkatëse. Ministritë e linjës si dhe institucionet e tjera (shtetërore apo të huaja), janë përgjegjëse për arritjen e objektivave përkatëse të parashikuara.

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

***në milionë lekë***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |
| Faktori zbritës  |  |  |  |  |  |  |  |  |  |  |
| Kosto për buxhetin – një herë |   |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| Kosto në total  |  |  |  |  |  |  |  |  |  |  |
| Kosto e zbritur në total = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Përfitimi në total |  |  |  |  |  |  |  |  |  |  |
| Përfitimi i zbritur në total = Përfitimi në total x faktorin zbritës  |  |  |  |  |  |  |  |  |  |  |
| Vlera aktuale e kostos në total  |  |
| Vlera aktuale e përfitimit në total |  |
| Vlera aktuale neto (VAN) = Vlera aktuale e përfitimit në total – Vlera aktuale e kostos në total |  |

**Shënim: Kosto** “Kosto për grupet e tjera – në vazhdim”, janë kosto për investime që parashikohet të mbulohen nga Njësitë e Vetëqeverisjes Vendore, për një periudhë 10 vjeçare.

**Përfitime** “Përfitimi për biznesin – në vazhdim”, janë parashikuar të ardhura që mund **të realizohen nga biznesi**, nga shitja e biletave për aktivitete rinore apo sportive, qiradhënie, shërbime nga bizneset, aktivitete të tjera.

“Përfitimi për grupet e tjera – në vazhdim”, janë parashikuar të ardhura që mund të realizohen nga Njësitë e Vetëqeverisjes Vendore, njësi shërbimesh të krijuara prej tyre që administrojnë mjedise për Rininë, nga shitja e biletave për aktivitete rinore apo sportive, qiradhënie, shërbime nga biznesit, aktivitete të tjera.

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni***

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1\_Financimi me fonde nga Buxheti i Shtetit |  |  |  |
| Opsioni 2 |   |   |   |
|  |  |  |  |

**Opsioni 1 \_**

**Opsioni i 2**\_